पाएं अपने शहर की ताज़ा ख़बरें और फ्री ई-पेपरडाउनलोड करें
भोपाल।छतरपुर जिले के हरपालपुर से 17 किमी दूर स्थित ग्राम पंचायत इमलिया में तंत्र-मंत्र के चक्कर में पड़कर एक परिवार तबाह होते-होते बच गया। एक ही परिवार की दो लड़कियों सहित माता-पिता ने भी लगातार 14 दिनों तक न कुछ खाया न ही पीया। दिनों दिन उनकी हालत बिगड़ती जा रही थी, ऐसे में गांव वालों ने मिलकर इस घटना कि शिकायत हरपालपुर थाने में की। जानकारी मिलते ही सब इंस्पेक्टर हरीश दुबे मौके पर पहुंचे और परिवार के लोगों से बातचीत कर उन्हें तंत्र-मंत्र के चक्कर में न पडऩे की समझाइश दी।
पीडि़त परिवार की माने तो गांव का ही एक शख्स उनकी इस हालत का जिम्मेदार था। उस शख्स ने तंत्र-मंत्र विद्या का प्रयोग कर परिवार का सुख-चैन छिन लिया। थाना प्रभारी हरीश दुबे ने पीडि़त परिवार को खाना खिलाया और आराम करने की सलाह दी। इसके बाद उन्होंने ग्रामिणों को अंधविश्वास में न पडऩे की सलाह दी एवं बच्चों को अच्छी शिक्षा देने का आग्रह किया।
भले ही यह मामला कुछ दिनों पुराना है, लेकिन ऐसे कई मामले है, जिन्हें हरीश की तत्परता से कम समय में बेहतर तरीकों से सुलझाया गया है। हरीश दुबे इससे पहले भी अपने क्षेत्र में कई जागरूकता अभियान चला चुके हैं। अलग-अलग मुद्दों पर वे अक्सर गांव के लोगों के बीच पहुंच कर उन्हें जीवन को बेहतर बनाने के गुर सिखाते हैं। यह गांव पहले ऐसा कभी नहीं था, पुलिस वालों को देखकर ही यहां के लोग अपना रास्ता बदल लिया करते थे, उनसे किसी तरह का संवाद नहीं करते थे। लेकिन हरीश के प्रयासों से अब ये सब कुछ संभव हो पाया है।
छतरपुर के हरपालपुर थाने के सब इंस्पेक्टर हरीश दुबे(अब एटीएस टीआई) उन पुलिसकर्मियों में शुमार हैं, जिन्होंने सच्चे मायने में पुलिस के स्लोगन देशभक्ति जनसेवा को क्षेत्र में लागू किया।
पढिय़े जनता लोकप्रिय एक पुलिसकर्मी की रोचक दास्तां...
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva zho_Hant eng_Latn